Document ID: 31995D0282

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουλίου 1995 για τις φινλανδικές ενισχύσεις που αφορούν τον τομέα των σπόρων για σπορά (Το κείμενο στην φινλανδική γλώσσα είναι το μόνο αυθεντικό) (95/282/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων για σπορά (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 8 δεύτερο εδάφιο,
Εκτιμώντας:
ότι, σύμφωνα με τις προαναφερθείσες διατάξεις, η Φινλανδία με την επιφύλαξη εξουσιοδοτήσεως εκ μέρους της Επιτροπής, δύναται να χορηγήσει ενισχύσεις για ορισμένες ποσότητες σπόρων για σπορά που παράγονται μόνο στη χώρα αυτή λόγω των ειδικών κλιματικών συνθηκών της 7 ότι στις 24 Μαρτίου 1995 η Φινλανδία ανακοίνωσε στην Επιτροπή σχέδιο αποφάσεως που αφορά τη χορήγηση εθνικής ενισχύσεως στην παραγωγή ορισμένων κτηνοτροφικών σπόρων για σπορά 7 ότι η ανακοίνωση αυτή τροποποιήθηκε με επιστολή της 18ης Μαΐου 1995, με την οποία η Φινλανδία διαβίβασε στην Επιτροπή το κείμενο της απόφασης αριθ. 531 που ελήφθη επί του θέματος από το φινλανδικό συμβούλιο της επικρατείας στις 7 Απριλίου 1995 7 ότι η προαναφερομένη απόφαση προβλέπει για το 1995 τη χορήγηση ενισχύσεως που παρέχεται ανά εκτάριο για ορισμένες εκτάσεις που καλλιεργούνται με τριφύλλι το ιώδες, με φλέον το λειμώνιο, με φεστούκα τη λειμώνια, με δακτυλίδια, και με αίρα την πολυετή 7 ότι η ενίσχυση αυτή, το ανώτατο ποσό της οποίας ποικίλλει μεταξύ 1 350 και 2 750 φινλαδικών μάρκων ανά εκτάριο ανάλογα με το είδος, χορηγείται στις ποικιλίες που είναι εγγεγραμμένες στο εθνικό κατάλογο της Φινλανδίας και πληρώνονται στους πιστοποιημένους σπόρους για σπορά καθώς και στους «εμπορικούς» σπόρους για σπορά 7 ότι, μεταξύ των ποικιλιών των προαναφερομένων ειδών, μόνον ορισμένες (εκείνες οι οποίες εκτός από περιορισμένες ποσότητες που καλλιεργούνται σε γειτονικές περιοχές παράγονται μόνο στη Φινλανδία) πληρούν τους όρους που προβλέπονται στο άρθρο 8 δεύτερο εδάφιο του κανονισμού (ΕΟΚ) αριθ. 2358/71 7 ότι η έκταση που καλύπτεται από τις φινλανδικές διατάξεις, για τα περισσότερα των εν λόγω ειδών, είναι αναγκαία για την παραγωγή των ποσοτήτων σπόρων για σπορά που αντιστοιχούν στις εσωτερικές ανάγκες της χώρας αυτής και ισούται με τη μέση εθνική παραγωγή που πραγματοποιήθηκε στη Φινλανδία κατά τη διάρκεια της περιόδου 1989 έως 1993 7 ότι η έκταση αυτή ξεπερνά κατά πολύ την κάλυψη των προαναφερθεισών αναγκών μόνο για το τριφύλλι το ιώδες και την αίρα την πολυετή 7 ότι πρέπει συνεπώς, για τα δύο αυτά είδη, να περιοριστεί η άδεια σε ένα αριθμό εκταρίων οι οποίος λαμβάνει υπόψη, συγχρόνως, τις διακυμάνσεις της παραγωγής και την ανάγκη να αποφευχθούν κίνδυνοι διαταράξεως της κοινοτικής αγοράς 7 ότι, με την επιφύλαξη όσων προαναφέρθηκαν, οι εν λόγω ενισχύσεις ανταποκρίνονται, με την τήρηση των κοινοτικών στόχων στον τομέα των σπόρων για σπορά, στους όρους που προβλέπονται από το άρθρο 8 δεύτερο εδάφιο του κανονισμού (ΕΟΚ) αριθ. 2358/71 και πρέπει συνεπώς να επιτραπούν 7 ότι στην άδεια αυτή πρέπει να επιτραπεί η ενίσχυση στους εμπορικούς σπόρους, έχοντας υπόψη ότι το άρθρο 151 της πράξης προσχώρησης της Αυστρίας, της Φινλανδίας και της Σουηδίας κατά παρέκκλιση από την οδηγία 66/401/ΕΟΚ του Συμβουλίου της 14ης Ιουνίου 1996 περί της εμπορίας των σπόρων των κτηνοτροφικών φυτών (1), όπως τροποποιήθηκε τελευταία από την οδηγία 92/19/ΕΟΚ της Επιτροπής (2), έχει προβλέψει ότι η Φινλανδία μπορεί να διατηρήσει έως τις 31 Δεκεμβρίου 1996 το αργότερο την εμπορία αυτών των σπόρων για σπορά στο έδαφός της 7 ότι πρέεπει να προβλεφθεί ότι η Επιτροπή θα ενημερωθεί για τα μέτρα που θα ληφθούν από την Φινλανδία για να συμμορφωθεί στους περιορισμούς που προβλέπονται από την παρούσα απόφαση καθώς και προκειμένου να καταρτισθεί η έκθεση που προβλέπεται στο άρθρο 8 τρίτο εδάφιο του κανονισμού (ΕΟΚ) αριθ. 2358/71 για τα πρακτικά αποτελέσματα του εν λόγω μέτρου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στη Φινλανδία να χορηγήσει, εντός των ορίων και με τους όρους που καθορίζονται από την παρούσα απόφαση, για το έτος 1995, τις ενισχύσεις που προβλέπονται από την απόφαση αριθ. 531 που ελήφθη στις 7 Απριλίου 1995 από το συμβούλιο της επικρατείας της χώρας αυτής, και αφορούν χορήγηση εθνικής ενισχύσεως στην παραγωγή κτηνοτροφικών σπόρων για σπορά.
Άρθρο 2
Οι ενισχύσεις που αναφέρονται στο άρθρο 1 επιτρέπονται με τους ακόλουθους περιορισμούς:
α) μέχρι εξαντλήσεως των ακολούθων ανωτάτων εκτάσεων:
ΘΕΣΗ ΠΗΝΑΚΑ
β) εφόσον αφορούν ποικιλίες των ειδών που περιλαμβάνονται στο στοιχείο α) οι οποίες είναι καταχωρημένες στον εθνικό κατάλογο της Φινλανδίας και οι οποίες, εκτός περιορισμένων ποσοτήτων που καλλιεργούνται σε γειτονικές περιοχές, παράγονται μόνον στη Φινλανδία.
Άρθρο 3
Η Φινλανδία ανακοινώνει στην Επιτροπή πριν από τις 30 Νοεμβρίου 1995, τις αποφάσεις που θα ληφθούν για να συμμορφωθεί στους περιορισμούς που προβλέπονται στο άρθρο 2.
Άρθρο 4
Οι φινλανδικές αρχές ανακοινώνουν στην Επιτροπή, το αργότερο στις 30 Απριλίου 1996, έκθεση που αφορά την εφαρμογή της παρούσας απόφασης. Στην έκθεση αυτή παρέχουν ιδίως πληροφορίες που αφορούν τα ποσά της ενισχύσεως που πραγματικώς χορηγήθηκαν, την καλλιεργειθείσα έκταση, την παραγωγή και το εμπόριο κάθε είδους και ποικιλίας που αφορά η ενίσχυση.
Άρθρο 5
Η απόφαση απευθύνεται στην Φινλανδική Δημοκρατία.
Βρυξέλλες, 17 Ιουλίου 1995.

Labels: 17
19
6
12
18